Na otoku Krku se osnovala prva subregionalna Strukovna skupina obiteljskog smještaja i turizama HGK

Nakon provedenih izbora na skupštinama turističkih zajednica u sedam jedinica lokalne samouprave otoka Krka, izabrani su predstavnici „iznajmljivača“, odnosno obiteljskog smještaja koji čine strukovnu skupinu na razini subregije otok Krk. Krk je jedini otok i jedina subregija koja ima još od 1995. godine osnovanu na dobrovoljnim osnovama krovnu, turističku zajednicu otoka koja se financira dogovorno. Novoosnovana asocijacija obiteljskog smještaja otoka Krka koristit će logističku potporu krovne otočne turističke organizacije za svoje djelovanje. Već na prvoj sjednici održanoj u četvrtak 24. siječnja, kojoj su prisustvovali i predstavnici HGK gđica Loredana Jerković, voditeljica odsjeka turizma pri HGK ŽK Rijeka, gosp. Boris Štanger, predsjednik Sekcije zajednice obiteljskog smještaja i turizama pri HGK ŽK Rijeka i Nedo Pinezić, predsjednik Zajednice obiteljskog smještaja i turizama HGK, izabrana je i predsjednica novoformirane strukovne skupine na otoku Krku, gospođa Slavica Grgurić iz Punta. Gospođa Grgurić kao predsjednica ima ulogu koordinatorice svih aktivnosti na otoku, a ujedno je i predstavnica otoka Krka u Sekciji zajednice pri HGK ŽK Rijeka. U svim aktivnostima usko će surađivati sa direktorom Turističke zajednice otoka Krka gospodinom Ivicom Bogovićem. Svaki član strukovne skupine bit će koordinator aktivnosti strukovnog udruženja na području svoje općine, odnosno grada Krka gdje će surađivati sa direktoricama i direktorima ureda turističkih zajednica općina i grada Krka. Na Krku su izabrani ugledni građani, pružatelji usluga smještaja u domaćinstvu, članovi skupština turističkih zajednica općina i grada Krka koji u tom tijelu zastupaju obiteljski smještaj. To su:

Za područje TZ općine Baška gosp. Damir Crneković, TZ općine Punat gđa. Slavica Grgurić, TZ grada Krka gđa Lucija Petrak, TZ općine Malinska – Dubašnica gosp. Mate Spicijarić, TZ općine Omišalj gđa. Željka Barišić, TZ općine Dobrinj gosp. Dragan Brnić, TZ općine Vrbnik gosp. Marino Lukarić.

Prioritetne zadaće ove strukovne skupine bit će organizacija stručnih seminara i radionica, dana otvorenih vratiju obiteljskog smještaja“, zajedničkih sastanaka sa predstavnicima drugih strukovnih udruženja u destinaciji – sa hotelijerima, kampovima, ugostiteljima, turističkim agencijama, brodarima, taksistima, trgovcima, poljoprivrednim proizvođačima, sportskim društvima i ostalima u cilju bolje suradnje na obostranu korist.

Jedna od prioritetnih tema bit će i bolja promidžba obiteljskog smještaja putem Turističke zajednice otoka Krka.

Gospođa Grgurić je najavila redovite sastanke SSOST otok Krk koji će biti intenzivni u zimskom periodu kako bi se koordinirale i provodile zacrtane aktivnosti. Zajednički cilj svim aktivnostima je produženje turističke sezone, povećanje prometa, poboljšanje kvalitete usluge, stvaranje konkurentne ponude, bolja prepoznatljivost svih segmenata autohtone ponude otoka Krka i konačno rast broja stanovnika, samozapošljavanje, stvaranje uvjeta za ekonomsku egzistenciju mladih otočana.

Na Krku je, prema informacijama TZ otoka Krka, u 2012. godini ostvareno 235.919 dolazaka (+4,5%) i 1.630.806 noćenja (+8%) u obiteljskom smještaju. Ako se ovim brojkama pridoda i zabilježenih 67.152 dolaska (+12,4%) i 1.260.085 noćenja (+6,8%) u „vikend“ objektima, jasno je koliki je značaj ovog segmenta turističkog prometa za ekonomiju otoka.

Na otoku Krku je ukupno u 2012. godini ostvareno 3.833,347 noćenja (+5,4%) i 661 438 dolazaka (+2%). Kada se zbroje „turistička“ i „vikend“ noćenja to ukupno čini 5.093.432 noćenja. Za subregiju sa 19.000 stanovnika pažnje vrijedan podatak.

Kontakti:

SSOST otoka Krka,

- predsjednica i predstavnica obiteljskog smještaja Općine Punat, gospođa Slavica Grgurić

E-mail: appartementhaus@ri.htnet.hr, 091 1854580

-predstavnica Obiteljskog smještaja Općine Omišlj, gospođa Željka Barišić,

E-mail: klub-tours@ri.t-com.hr, tel: 098 167 5 508

-predstavnica Obiteljskog smještaja Grada Krka, gospođa Lucija Petrak,

E-mail: lucija.petrak@ri.t-com.hr, tel: 098 9888 753

- predstavnik Obiteljskog smještaja Općine Dobrinj, gospodin Dragan Brnić,

E-mail: siloturist@ri.t-com.hr, tel: 098 211 630

- predstavnik Obiteljskog smještaja Općine Malinska – Dubašnica, gospodin Mate Spicijarić, E-mail: ri.htnet.hr, tel: 091 793 9397

-predstavnik Obiteljskog smještaja Općine Baška, gospodin Damir Crneković,

E-mail: plin@zg.t-com.hr, tel: 091 626 1233

- predstavnik Obiteljskog smještaja Općine Vrbnik, gospodin Marino Lukarić,

E-mail: marijalukaric@gmail.com, tel: 091 7699 259

Turistička zajednica otoka Krka, direktor gosp. Ivica Bogović,

E-mail: ivica.bogovic@krk.hr, tel:099 2121200

Nedo Pinezić

Krk, 29. 01. 2012.